《李方叔新宅》
宋代·苏辙

我年七十无住宅，斤斧登登乱朝夕。
儿孙期我八十年，宅成可作十年客。
人寿八十知已难，从今未死且盘桓。
不如君家得众力，咄嗟便了三十间。
李君虽贫足图史，旋凿明窗安净几。
闭门但办作诗章，好事时来置樽俎。
我恨年来不出门，不见君家栋宇新。
心安即是身安处，自揣头颅莫问人。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。